EkBass/fiwiki-20250220-pages-articles huggingface dataset:
Andy Lee

Andrew Paul "Andy" Lee (s. 11. elokuuta 1982 Westminster, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan lentopotkun potkaisija. Hän pelaa tällä hetkellä NFL-liigan Arizona Cardinalsissa. Yliopistojalkapalloa Lee pelasi Pittsburghin yliopiston joukkueessa. Lee on valittu urallaan kolmesti NFL:n tähdistöotteluun Pro Bowliin. ==NFL-ura== San Francisco 49ers varasi Leen vuoden 2004 NFL:n varaustilaisuudessa, tilaisuuden kuudennella kierroksella. Hän on pelannut 49ersin lentopotkujen potkaisijana varauksestaan lähtien, ja sai kesällä 2012 kuuden vuoden jatkosopimuksen, joka tekee hänestä liigan kolmanneksi parhaiten palkatun lentopotkujen potkaisijan. San Francisco 49ers vaihtoi Andy Leen Cleveland Brownsiin kesäkuussa 2015 vuoden 2017 NFL:n varaustilaisuuden seitsemännen kierroksen varausvuoroa vastaan. Lee pelasi Clevelandissa vain kauden, sillä ennen kauden 2016 alkua hänet kaupattiin Carolina Panthersiin vaihdossa Carolinan lentopotkun potkaisijaan Kasey Redferniin. Lee pelasi kaudella 2016 yhdeksän ottelua, kunnes venäytti reitensä ja joutui olemaan loppu kauden sivussa. Syyskuussa 2017 Panthers vapautti Leen sopimuksesta. Lee oli vain kaksi päivää ilman sopimusta. Arizona Cardinals teki hänen kanssaan kaksivuotisen sopimuksen. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1982 syntyneet Luokka:Elävät henkilöt
Magneettinauha

__NOTOC__ Magneettinauha on magneettisesta materiaalista tehtyä nauhaa, jolle voidaan tallentaa ääntä, videota tai dataa. Nauhan paksuus voi olla joitakin kymmeniä mikrometrejä.Facta 2001 osio 10, s. 695 == Magneettinauha äänen tallennuksessa == Magneettinen ääninauha voi olla avokelatyyppistä tai kasetilla olevaa (esimerkiksi C-kasetti). Ääninauhaformaatteja on sekä analogisia että joitakin digitaalisia. == Magneettinauha videon tallennuksessa == Magneettinen videonauha voi olla etenkin studiokäytössä avokelatyyppistä tai kasetilla olevaa (esimerkiksi VHS-kasetti). Videonauhaformaatteja on sekä analogisia (esim. VHS ja U-matic) että digitaalisia (esim. Digital Video, DAT- nauha, Digital Betacam). == Magneettinauha datan tallennuksessa == Magneettinen datanauha on ollut käytössä monenlaisissa nauha-asemissa etenkin tietojen varmuuskopioinnissa. Nauha-asemia on käytetty muun muassa suurtietokoneissa ennen kiintolevyjen yleistymistä. == Magneettinauha kierrätyksessä == Tarpeettomiksi jääneistä nauhoista voi kutoa vaikka kassin.http://kotiliesi.fi/koti/lukijoiden-kasityot/ekokassikilpailun- voittajat Kotilieden internetsivu == Lähteet == Luokka:Tallennusvälineet
John Farrell (pikaluistelija)

John O'Neil Farrell (28. elokuuta 1906 Hammond, Indiana - 20\. kesäkuuta 1994 Evergreen Park, Illinois) oli yhdysvaltalainen pikaluistelija ja olympiamitalisti. Farrell voitti vuonna 1926 yhteislähtötyylillä kilpaillun kansainvälisen ulkoratamestaruuden, joka oli hänen ainoa suuri voittonsa. Hän sai Sankt Moritzin olympialaisissa 1928 pronssia 500 metrin matkalta, sijoittui kahdeksanneksi 1 500 metrillä ja oli 17. 5 000 metrillä. Kyseessä oli ainoa kausi, jona hän kilpaili Euroopassa. Farrell osallistui vielä vuoden 1932 olympialaisiin 500 metrille, jolloin hän oli kuudes. Farrell valmensi oman uransa jälkeen Yhdysvaltain pikaluistelujoukkuetta muun muassa olympiakisoissa 1936. Hän toimi myöhemmin osastonjohtajana Sears- tavaratalossa. == Henkilökohtaiset ennätykset == * 500 m: 43,6 s (1928) * 1 500 m: 2.26,8 (1928) * 5 000 m: 9.21,8 (1928) * 10 000 m: 20.00,9 (1932) == Lähteet == * Farrellin profiili sports-reference.com -sivustolla Luokka:Yhdysvaltalaiset pikaluistelijat Luokka:Yhdysvaltalaiset olympiamitalistit Luokka:Vuonna 1906 syntyneet Luokka:Vuonna 1994 kuolleet
John Farrell

John Farrell on ainakin seuraavien henkilöiden nimi: * John Farrell, irlantilainen sotilas * John Farrell, yhdysvaltalainen pikaluistelija * John Farrell (s. 1962), yhdysvaltalainen baseballpelaaja * John Farrell (s. 1876), yhdysvaltalainen baseballpelaaja * John Farrell, kanadalainen roomalaiskatolinen piispa * John Farrell, yhdysvaltalainen runoilija * John S. Farrell, yhdysvaltalainen poliitikko * Johnny Farrell, yhdysvaltalainen golfaaja * John Farrell, yhdysvaltalainen liikemies * John Aloysius Farrell, yhdysvaltalainen toimittaja
Tunteilla sinulle

Tunteilla sinulle on suomalaisen Esko Rahkosen kokoelma-albumi vuodelta 1983. ==Kappaleet== # Italian muisto # Joko huominen onnen tuo # Juhannusruusut # Kaunis maa # Kiiltokuva # Kukan muistolle # Kuumat tuulet # Laaksojen laulu # Onnen kyynel # Osa elämääni # Paratiisi # Rikottuja lupauksia # Sinne ainiaaksi jään # Yksinäisyys Luokka:Vuoden 1983 kokoelma-albumit Luokka:Esko Rahkosen albumit
Francis Xavier Sudartanta Hadisumarta

Francis Xavier Sudartanta Hadisumarta (13. joulukuuta 1932 Ambarawa – 12. helmikuuta 2022 JakartaCatholic-Hierarchy.org: Bishop Francis Xavier Sudartanta Hadisumarta, O. Carm.) oli indonesialainen roomalaiskatolinen piispa. Hänet vihittiin karmeliittain papiksi 12. heinäkuuta 1959 ja nimitettiin Malangin hiippakunnan johtoon 1. maaliskuuta 1973. Piispaksi konsekroinnin suoritti 16. heinäkuuta Justinus Darmojuwono, jota avustivat Jan Antonius Klooster ja Leo Soekoto. Hadisumarta sai 5. toukokuuta 1988 nimityksen Manokwari-Sorongin piispaksi, jona hän toimi, kunnes erosi tehtävistään 30. kesäkuuta 2003. == Lähteet == Luokka:Indonesialaiset papit Luokka:Katoliset piispat Luokka:Vuonna 1932 syntyneet Luokka:Vuonna 2022 kuolleet
Juan Reccius

Hans Werner "Juan" Reccius Ellwanger (9. huhtikuuta 1911 Valdivia – 29. kesäkuuta 2012) oli chileläinen yleisurheilija ja Etelä-Amerikan mestari. Reccius osallistui kolmiloikassa Berliinin vuoden 1936 kesäolympialaisiin. Hän sairastui matkalla kisoihin ja karsiutui loppukilpailusta.http://www.sports- reference.com/olympics/athletes/re/juan-reccius-1.html Vuonna 1935 hän voitti kolmiloikassa Etelä-Amerikan mestaruuden.http://www.gbrathletics.com/ic/sac.htm Reccius kuoli 29. kesäkuuta 2012, 101-vuotiaana. Hän oli viimeinen elossa ollut Chilen Berliinin kesäolympialaisiin osallistuneen delegaation jäsen.http://www.soychile.cl/Valdivia/Sociedad/2012/06/30/102015/Fallecio-ex- seleccionado-olimpico-valdiviano-Juan-Reccius-Ellwanger.aspx http://www.australdelosrios.cl/prontus4_nots/site/artic/20110411/pags/20110411022113.html https://archive.is/20130101094959/http://www.australdelosrios.cl/prontus4_nots/site/artic/20100702/pags/20100702000615.html == Lähteet == * Juan Reccius Biography and Olympic Results Olympics at Sports- Reference.com === Viitteet === Luokka:Chileläiset yleisurheilijat Luokka:Yli satavuotiaiksi eläneet chileläiset Luokka:Vuonna 1911 syntyneet Luokka:Vuonna 2012 kuolleet
Herman Joseph Sahadat Pandoyoputro

Herman Joseph Sahadat Pandoyoputro (23. huhtikuuta 1939 Kopeng – 23. syyskuuta 2016) oli indonesialainen roomalaiskatolinen piispa. Hänet vihittiin karmeliittain papiksi 2. elokuuta 1970 ja nimitettiin Malangin hiippakunnan johtoon 15. toukokuuta 1989. Piispaksi konsekroinnin suoritti 3. syyskuuta Francis Xavier Sudartanta Hadisumarta, jota avustivat Julius Riyadi Darmaatmadja ja Paschalis Soedita Hardjasoemarta.Catholic-Hierarchy.org: Bishop Herman Joseph Sahadat Pandoyoputro, O. Carm. == Lähteet == Luokka:Indonesialaiset papit Luokka:Katoliset piispat Luokka:Vuonna 1939 syntyneet Luokka:Vuonna 2016 kuolleet
Days Go By

Days Go By on punk rock-yhtye The Offspringin yhdeksäs studioalbumi, joka julkaistiin 26. kesäkuuta 2012. Albumilla soittaa Offspringin uusi rumpali Pete Parada. Albumi debytoi Suomen virallisen listan sijalla 34. == Kappaleet == == Kokoonpano == * Dexter Holland – laulu, rytmikitara * Noodles – kitara, taustalaulu * Greg K. – bassokitara, taustalaulu * Pete Parada – rummut === Vierailevat muusikot === * Josh Freese – rummut * Todd Morse – taustalaulu * Jamie Edwards – koskettimet * Jon Berry – taustalaulu * Dani ja Lizzy – laulu * Mariachi Sol de Mexico de Jose Hernandez – Mariachi * Carlos Gomez – Mariachi-kitara * Ronnie Kuningas – koskettimet * DJ Trust – levysoittimet == Arvostelut == * Metacritic: 51/100Metacritic aggregate * AbsolutePunk: 72%Absolutepunk * Consequence of Sound: D–Consequence of Sound * Rolling Stone: Rolling Stone * Soundi: == Lähteet == Luokka:The Offspringin albumit Luokka:Vuoden 2012 albumit Luokka:Bob Rockin tuottamat albumit
Pekka Tuomisto Trophy

Pekka Tuomisto Trophy on Suomen Jääkiekkoliiton vuosittain rullakiekon SM- liigan runkosarjan parhaalle maalintekijälle myöntämä tunnustuspalkinto. Pekka Tuomisto oli ensimmäisen mestarijoukkueen Team Rocesin tehopelaaja ensimmäisessä SM-turnauksessa 1996. ==Palkinnon saajat== Kausi Joukkue Pelaaja Kansalaisuus 1999 Red Devils Ludek Broz 2000 999 Cobras Aki Tuominen 2001 Red Devils Sami Markkanen 2002 Devils Sami Markkanen 2003 Jokkerin Bulldogit Mikko Liukkonen 2004 Näätä Rollers Sami Järvenpää 2005 Thunder Sami Ryhänen 2006 Näätä Rollers Sami Järvenpää 2007 Näätä Rollers Sami Järvenpää 2008 Pahalampi Vuorelan Veikot Antti Hilden Jani Lyytinen 2009 Devils Santtu Viljakainen 2010 Kärsämäen ZSKA Jesse Saarinen 2011 Koovee Rollers Kari Lohtander 2012 Pahalampi Timo Ruuska 2013 Vuorelan Veikot Jani Lyytinen 2014 Grifk Mikko Palotie 2015 Pahalampi Jimi Palanto 2016 Tap-Team Teemu Lepaus 2017 Vuorelan Veikot Simo Mertanen 2018 ==Lähteet== Luokka:Rullakiekon SM-liigan palkinnot
Färjsundin tunneli

Färjsundin tunneli () on Ahvenanmaalla Finströmissä Godbyn kylässä oleva maantietunneli. 51-metrinen tunneli on valmistunut vuonna 1958 ja sijaitsee Färjsundin sillan läheisyydessä. Se on Suomen ensimmäinen ja Ahvenanmaan ainoa maantietunneli. Tunnelin läpi johtaa Ahvenanmaan päätie 2. == Lähteet == Luokka:Suomen tieliikennetunnelit Luokka:Finström
Haltin häät

Haltin häät on Taiskan esittämä vuonna 1976 levytetty musiikkikappale. Kappaleen on sanoittanut Hannu Seppänen, joka on myös tehnyt sävellyksen Arto Alaspään kanssa. Kappale osallistui vuoden 1976 Syksyn sävel -laulukilpailuun, jossa sijoittui 6. sijalle. Se julkaistiin seuraavana vuonna ilmestyneellä esikoisalbumilla Mombasa, ja erikseen singlenä kappaleen "Brasilo brasilia" kanssa. Kappaleesta tuli Taiskan yksi suosituimmista kappaleista. Se nousi muun muassa levyautomaattien soitetuimpien kappaleiden listalle kahden kuukauden ajaksi. Vuonna 1978 kappaleesta tehtiin englanninkielinen versio nimeltänsä "Arctic Wedding" kansainvälistä levitystä varten. Kappaleesta tehtiin televisioon musiikkivideo, joka kuvattiin Helsingin Kaivopuistossa. ==Kappaleen sanat== Kappaleen sanat pohjautuvat Asko Kaikusalon kirjoittamaan ja Yrjö Metsälän kuvittamaan vuonna 1974 ilmestyneeseen kirjaan Tarujen tunturit. Myyttisessä menneisyydessä jättiläiset asuttavat käsivarren seutua. Kaunis Malla-neito on järjestämässä häitä, sulhasenaan nuori uljas Saana. Mallaa tavoittelee myös Ruotsin Peltsa, joka kuitenkin saa Mallalta rukkaset. Tämä seurauksena Peltsa aikoo estää häät, ja kutsuu mukaansa häijyt pohjanakat, Jäämeren velhot mukaan. Tämän seurauksena pohjoisesta vyöryy jää ja yltyy tuuli, jolloin juhlakansa pakenee, ja Saana kantaa Mallaa juosten sylissään turvaan. He eivät kuitenkaan ehdi, kunnes jäävät alle jään ja jähmettyvät Kilpisjärven rantaan. Aikakaudet muuttavat heidät tuntureiksi, ja Mallan kyyneleet kasvattavat Kilpisjärveä. ==Coverversiot== Taiskan lisäksi kappaleen ovat esittäneet muun muassa Zetor, Jean S., A-Tyyppi, Piritta Perälä, Kotiteollisuus sekä Virve Rosti ja Menneisyyden Vangit. ==Lähteet== Luokka:Taiskan kappaleet Luokka:Vuoden 1976 kappaleet Luokka:Syksyn sävel -finalistit
John Onaiyekan

thumb|John Onaiyekan. John Olorunfemi Onaiyekan (s. 29. tammikuuta 1944) on nigerialainen roomalaiskatolinen arkkipiispa ja yksi kirkon kardinaaleista. Hänet vihittiin papiksi 3. elokuuta 1969 ja nimitettiin Ilorinin hiippakunnan vihkipiispaksi sekä Thunusudan titulaaripiispaksi 10. syyskuuta 1982. Piispaksi vihkiminen seurasi 6. tammikuuta 1983. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.Catholic-Hierarchy.org: Archbishop John Olorunfemi Onaiyekan Onaiyekan sai 20. lokakuuta 1984 nimityksen Ilorinin piispaksi ja 7. heinäkuuta 1990 Abujan koadjuuttoripiispaksi. 28. syyskuuta 1992 Onaiyekanista tuli Abujan piispa, ja 26. maaliskuuta 1994 hän sai nimityksen sen arkkipiispaksi. Hänet ylennettiin kardinaaliksi 24. marraskuuta 2012, jolloin hän sai nimityksen San Saturninon kardinaalipapiksi. 3. heinäkuuta 2013 hän sai lisäksi nimityksen apostoliseksi hallitsijaksi Ahiaran hiippakuntaan. == Lähteet == Luokka:Nigerialaiset kardinaalit Luokka:Katoliset arkkipiispat Luokka:Vuonna 1944 syntyneet Luokka:Elävät henkilöt
BC Tsmoki-Minsk

BC Tsmoki-Minsk on koripalloseura Minskistä, Valko-Venäjältä. Se pelaa maan pääsarjassa ja EuroChallengessa. Joukkue on pelannut myös VTB United-liigaa. Vuosina 2006–2012 seura tunnettiin nimellä BC Minsk-2006. Vuonna 2006 perustettu seura on voittanut Valko-Venäjän mestaruuden neljästi peräkkäin kaudesta 2008–2009 alkaen. Valko-Venäjän cupin se on voittanut kahdesti. == Aiheesta muualla == * Virallinen kotisivu * Joukkuesivu EuroChallengen virallisella sivustolla eurobasket.com Tsmoki-Minsk
Osvaldo Padilla

Osvaldo Padilla (s. 5. elokuuta 1942) on filippiiniläinen roomalaiskatolinen arkkipiispa, joka on luonut uran kirkon diplomaattisissa tehtävissä. Hän sai pappisvihkimyksensä 20. helmikuuta 1966 ja sai nimityksen Pian titulaariarkkipiispaksi sekä apostoliseksi nuntiukseksi Panamaan 17. joulukuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.Catholic-Hierarchy.org: Archbishop Osvaldo Padilla Padilla sai vuonna 1994 nimityksen apostoliseksi nuntiukseksi Sri Lankaan, 22. elokuuta 1998 Nigeriaan ja 31. heinäkuuta 2003 Costa Ricaan. 12. huhtikuuta 2008 Padilla nimitettiin apostoliseksi nuntiukseksi Koreaan ja 26. huhtikuuta sen lisäksi Mongoliaan. == Lähteet == Luokka:Filippiiniläiset papit Luokka:Katoliset arkkipiispat Luokka:Pyhän istuimen diplomaatit Luokka:Vuonna 1942 syntyneet Luokka:Elävät henkilöt
Diego Causero

Diego Causero (s. 13. tammikuuta 1940 Moimacco) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihki papiksi Udinen arkkihiippakuntaan Giuseppe Zaffonato 7. huhtikuuta 1963. Hänet nimitettiin Metan titulaariarkkipiispaksi ja apostoliseksi nuntiukseksi Tšadiin 15. joulukuuta 1992. Vuonna 1993 hänet nimitettiin lisäksi apostoliseksi nuntiukseksi Keski-Afrikan tasavaltaan ja Kongon tasavaltaan, ja piispaksi konsekroinnin suoritti 6. tammikuuta 1993 paavi Johannes Paavali II, jota avustivat Giovanni Battista Re ja Justin Francis Rigali. Causero erosi vuonna 1995 nuntiuksen tehtävistä Kongoon ja vuonna 1999 Keski-Afrikkaan. 31. maaliskuuta 1999 hänet nimitettiin apostoliseksi nuntiukseksi Syyriaan ja 24. helmikuuta 2001 lisäksi Gradumin titulaariarkkipiispaksi. 10. tammikuuta 2004 Causero sai nimityksen apostoliseksi nuntiukseksi Tšekkiin ja 28. toukokuuta 2011 Sveitsiin ja Liechtensteiniin. == Lähteet == Luokka:Italialaiset katoliset arkkipiispat Luokka:Pyhän istuimen diplomaatit Luokka:Vuonna 1940 syntyneet Luokka:Elävät henkilöt
Joseph Chennoth

Joseph Chennoth (13. lokakuuta 1943 – 8. syyskuuta 2020Archbishop Joseph Chennoth passes away) oli intialainen syyrialais-malabarilaiskatolinen arkkipiispa, joka on luonut uran kirkon diplomaattisissa tehtävissä. Hänet vihki papiksi Ernakulamin arkkihiippakuntaan Paul Ch'eng Shih-kuang 4. toukokuuta 1969. Chennoth sai 24. elokuuta 1999 nimitykset Milevumin titulaariarkkipiispaksi sekä apostoliseksi nuntiukseksi Keski-Afrikan tasavaltaan ja Tšadiin. Piispaksi konsekroinnin suoritti 30. lokakuuta Angelo Sodano, jota avustivat Varkey Vithayathil ja Jean-Louis Pierre Tauran. Chennoth sai 15. kesäkuuta 2005 nimityksen apostoliseksi nuntiukseksi Tansaniaan ja 15. elokuuta 2011 Japaniin. == Lähteet == Luokka:Intialaiset katoliset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1943 syntyneet Luokka:Vuonna 2020 kuolleet
Benvenuto Italo Castellani

Benvenuto Italo Castellani (s. 1. heinäkuuta 1943 Cortona) on italialainen roomalaiskatolinen arkkipiispa. Hänet vihittiin papiksi 15. kesäkuuta 1973 ja nimitettiin Faenza-Modiglianan hiippakunnan johtoon 19. huhtikuuta 1997. Piispaksi konsekroinnin suoritti 15. kesäkuuta Camillo Ruini, jota avustivat Flavio Roberto Carraro ja Giovanni D'Ascenzi.Catholic-Hierarchy.org: Archbishop Benvenuto Italo Castellani Castellani sai 31. toukokuuta 2003 nimityksen Luccan koadjuuttoriarkkipiispaksi, ja 22. tammikuuta 2005 hänestä tuli sen arkkipiispa. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1943 syntyneet Luokka:Elävät henkilöt
Claude-Joseph Azéma

Claude-Joseph Azéma (5. heinäkuuta 1943 Vailhauquès – 6. syyskuuta 2021) oli ranskalainen roomalaiskatolinen piispa. Hänet vihittiin papiksi Montpellier’hen 29. kesäkuuta 1969, ja hänet nimitettiin sen vihkipiispaksi sekä Murconan titulaaripiispaksi 22. toukokuuta 2003. Piispaksi vihkiminen seurasi 31. elokuuta. Pääkonsekraattorina toimi Guy Marie Alexandre Thomazeau, jota avustivat Jean-Pierre Bernard Ricard ja Robert Léon Wattebled.Catholic- Hierarchy.org: Bishop Claude-Joseph Azéma == Lähteet == Luokka:Ranskalaiset piispat Luokka:Katoliset piispat Luokka:Vuonna 1943 syntyneet Luokka:Vuonna 2021 kuolleet
Polaria

Polaria on Tromssassa Norjassa sijaitseva, maailman pohjoisin akvaario. Toisin kuin Bergenissä sijaitseva tieteelliseen käyttöön tarkoitettu akvaario, toukokuussa 1998 avattu Polaria on suunniteltu erityisesti lapsille suunnattuja opetusnäyttelyitä varten. Useimmat Polarian näyttelyistä käsittelevät pohjoisella Jäämerellä sijaitsevan Huippuvuorten saariston vedenalaista lajistoa. Akvaariossa on viiden näytön laajuinen panoraamaelokuva, arktinen napatutkimuslaitteistoa esittelevä kävelyreitti, täytettyjä eläimiä, simuloitua routamaata, useita altaita joissa esitellään paikallista merieläimistöä, avoimia akvaarioita joissa esitellään rantaeliöitä, sekä lapsi- ja vauvaystävällisiä näyttelyitä. Akvaarion keskipisteenä on avoin hyljeallas, jonka asukkaat ovat koulutettuja ja esiintyvät yleisölle. Hyljealtaan sivuilla on katseluaukkoja ja sen pohjalla kulkee läpinäkyvä vedenalainen tunneli. Rakennuksen ulkonäkö muistuttaa arktisen merenkäynnin rannalle paiskaamia jäälauttoja, ja toistaa sataman toisella puolen sijaitsevan Jäämerenkatedraalin linjoja. Polstjerna, eräs kuuluisimmista norjalaisista hylkeenpyyntialuksista, on museoitu erilliseen rakennukseen vajaan sadan metrin päähän akvaariosta. Laivamuseon pääsylippuja voi ostaa Polariasta. ==Lähteet== ==Aiheesta muualla== *Polaria.no Luokka:Tromssa Luokka:Akvaariot
Robert Léon Wattebled

Robert Wattebled (s. 5. kesäkuuta 1946 Calais) on ranskalainen roomalaiskatolinen piispa. Hänet vihittiin papiksi 26. toukokuuta 1974 ja nimitettiin Nimes'n hiippakunnan johtoon 30. tammikuuta 2001. Piispaksi vihkiminen seurasi 1. huhtikuuta. Pääkonsekraattorina toimi Jean-Paul Maurice Jaeger, jota avustivat Raymond Joseph Louis Bouchex ja Henri-François-Marie- Pierre Derouet.Catholic-Hierarchy.org: Bishop Robert Wattebled == Lähteet == Luokka:Ranskalaiset piispat Luokka:Katoliset piispat Luokka:Vuonna 1946 syntyneet Luokka:Elävät henkilöt
Dionigio Casaroli

Dionigio Casaroli (9. heinäkuuta 1869 Minerbio – 24. helmikuuta 1966) oli italialainen roomalaiskatolinen arkkipiispa. Hänet vihittiin papiksi Bolognan arkkihiippakuntaan 10. tammikuuta 1892 ja nimitettiin Gaetan arkkipiispaksi 14. elokuuta 1926. Piispaksi vihkiminen seurasi 22. elokuuta; pääkonsekraattorina toimi Giovanni Battista Nasalli Rocca di Corneliano. Casaroli asetettiin virkaansa 13. marraskuuta 1926, ja hän toimi arkkipiispana, kunnes kuoli 96-vuotiaana virassa.Catholic-Hierarchy.org: Archbishop Dionigio Casaroli == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1869 syntyneet Luokka:Vuonna 1966 kuolleet
HALO-hyppy

HALO-hypyssä () hypätään korkealta (jopa 10 kilometriä) ja avataan laskuvarjo vasta todella matalalla. Koska matalissa varjonavauskorkeuksissa on omat riskinsä ilmailumääräykset kieltävät matalat avaukset. HALO-hyppyjä hyppäävätkin vain asevoimat. Luokka:Sotilasilmailu it:HAHO pt:HAHO sv:HAHO
Patukkasota

Patukkasota oli Berliinin ja Spandaun välillä elokuussa 1567 käyty taistelu. Brandenburgin vaaliruhtinas Joakim II järjesti kansan huvitukseksi eräänlaisen berliiniläisten ja spandaulaisten välisen taisteluoperaation. Berliiniläiset ja cöllniläiset kävivät täysissä suojavarusteissa, mutta vain lyhyin patukoin ja seipäin aseistettuina paikalle tilattuja spandaulaisia vastaan, minkä vuoksi tapahtumaa kutsuttiin nimellä patukkasota. Katsojille, joihin myös vaaliruhtinas lukeutui, esitettiin ensin veneparaati Haveljoella, jossa kukkaseppelein ja viirein koristellut veneet ajettiin toisiaan vastaan. Leikisti veteen heitetyt sotilaat ”pelastettiin” kaikki vahingoittumattomina. Taistelun oli tarkoitus kestää kolme päivää, joten vedestä siirryttiin maalle ja avoimelle taistelukentälle. Vaikka ennalta oli sovittu, että ”taistelu” päättyisi berliiniläisten voittoon, spandaulaisten kunnianhimo yltyi näytöksen leikkimielisen alun jälkeen siinä määrin, etteivät he halunneet sopeutua heille varattuun häviäjän rooliin. He houkuttelivat berliiniläiset väijytykseen ja hyökkäsivät heidän kimppuunsa patukoin. Vaaliruhtinas menetti malttinsa, määräsi tykit kentälle (kylläkin lataamattomina) ja päätti lopulta puuttua itse tapahtumien kulkuun. Tämä osoittautui turhaksi: hän joutui todistamaan oman hevosensa loukkaantumista patukoiden iskuista ja putosi itse maahan. Patukkasodan lopputulos raivostutti vaaliruhtinaan siinä määrin, että hän telkitsi Spandaun pormestarin Bartholomäus Bierin useaksi kuukaudeksi linnoitukseen. Luokka:Berliinin historia Luokka:Taistelut Luokka:1567
Kim Young-Sam

:Korealaisissa nimissä sukunimi tulee ensin, eli sukunimi on Kim ja etunimi Young-Sam Kim Young-Sam (, 20. joulukuuta 1927 Geoje-do, Korea – 21. marraskuuta 2015김영삼 전 대통령 22일 0시 21분 서거.) oli korealainen poliitikko. Hän oli Korean tasavallan presidentti vuosina 1992–1997. Kim Young-Sam syntyi Geojen saarella ja opiskeli filosofiaa Soulin yliopistossa. Valmistuttuaan hän lähti politiikkaan ja pääsi kansanedustajaksi jo 26-vuotiaana, nuorempana kuin kukaan sitä ennen, ja hänet valittiin uudelleen yhdeksän kertaa. Hän vastusti kolmen peräkkäisen presidentin diktatuurillisia otteita: siviili Syngman Rheen (vuoteen 1960) ja kenraaleiden Park Chung-hee (1961-1979) ja Chun Doo-hwan (1980-1988). Näiden jälkeen valitun siviilin Roh Tae-wooin kanssa Kim liittoutui, ja voitti vuoden 1992 vaalit. Kimin presidenttikaudelle osui Pohjois-Korean uhkailu ydinaseilla, Yhdysvaltojen uhkailu iskusta Koreaan ja Kim Il-sungin kuolema. Korea liittyi OECD:hen, mutta kauden lopulla Korea oli ennennäkemättömässä talouskriisissä, jonka siivoaminen jäi seuraajan tehtäväksi. ==Lähteet== ==Aiheesta muualla== * Kim Jongsam Memorial museum . * Archives. Kim Jongsam Memorial museum. Luokka:Etelä-Korean presidentit Luokka:Vuonna 1927 syntyneet Luokka:Vuonna 2015 kuolleet
Purble Place

Purble Place on lapsille tarkoitettu kolmen oppimispelin kokoelma. Purble Placessa voi tehdä kakkuja (Comfy Cakes), etsiä korttipareja (Purble Pairs) sekä arvata oikeat kasvot hahmolle (Purble Shop). Pelit tulevat Windows XP Media Center Editionin, Windows Vistan ja Windows 7:n mukana. Pelin on kehittänyt Oberon Games. Luokka:Windows-pelit Luokka:Microsoftin ohjelmistot Luokka:Vuoden 2005 videopelit
Iivana

Iivana on karjalainen muunnos etunimestä Ivan (), joka on Johannes-nimen vastine Venäjällä ja muissa slaavilaisissa maissa. Suomessa Iivana on etunimenä harvinainen ja on vuoden 2009 loppuun mennessä annettu Väestö­rekisteri­keskuksen tietojen mukaan alle 40 henkilölle, joista noin puolet on miehiä, puolet naisia. Sitä ei myöskään ole suomalaisessa nimipäiväkalenterissa. Nimeä Iivana käytetään suomen kielessä kuitenkin vakiintuneesti Ivan-nimisistä Moskovan suuri­ruhtinas­kunnan ja Venäjän hallitsijoista. Nimeä käytetään suomen kielessä joskus myös venäläisiä tarkoittavana leikillisenä tai halventavana nimityksenä. == Tunnettuja Iivanoja == === Hallitsijoita === * Iivana I, Iivana Kalita, Moskovan suuriruhtinas 1325–1340, Vladimirin suuriruhtinas 1328–1340 * Iivana II, Moskovan ja Vladimirin suuriruhtinas 1353–1359 * Iivana III, Iivana Suuri, Moskovan suuriruhtinas ja ensimmäinen koko Venäjän hallitsija 1462–1505 * Iivana IV, Iivana Julma, Venäjän tsaari 1547–1584 * Iivana V, Venäjän tsaari 1682–1696 * Iivana VI, Venäjän keisari 1740–1741 === Muita === * Iivana Bogdanov (1843–1911), suomalainen runonlaulaja * Iivana Onoila (1842–1924), suomalainen runonlaulaja * Iivana Rokačču (n. 1550–1615), vienankarjalainen sissipäällikkö * Iivana Jehkinpoika Shemeikka, Jehkin Iivana (1843–1911), suomalainen runonlaulaja ja kantelensoittaja * Iivana Vasleinpoika, oik. Ivan Bulgak (1440–1498), venäläinen ruhtinas, Pihkovan ja Novgorodin käskynhaltija == Lähteet == Luokka:Etunimet Luokka:Etniset ja uskonnolliset haukkumasanat
Karl Borromäus Flügel

Karl Borromäus Flügel (20. elokuuta 1915 Amberg – 1. kesäkuuta 2004) oli saksalainen roomalaiskatolinen piispa. Hänet vihittiin papiksi Regensburgin hiippakuntaan 29. kesäkuuta 1949 ja nimitettiin sen vihkipiispaksi sekä Altiburuksen titulaaripiispaksi 7. syyskuuta 1968. Piispaksi vihkiminen seurasi 7. lokakuuta. Pääkonsekraattorina toimi Rudolf Graber, jota avustivat Josef Stimpfle ja Antonius Hofmann.Catholic-Hierarchy.org: Bishop Karl Borromäus Flügel Flügelillä oli titulaaripiispan arvo loppuikänsä. Vihkipiispan tehtävistä hän erosi 20. elokuuta 1984. == Lähteet == Luokka:Saksalaiset papit Luokka:Katoliset piispat Luokka:Vuonna 1915 syntyneet Luokka:Vuonna 2004 kuolleet
Rudolf Graber

Rudolf Graber (13. syyskuuta 1903 Bayreuth – 31. tammikuuta 1992) oli saksalainen roomalaiskatolinen piispa. Hänet vihittiin papiksi Eichstättin hiippakuntaan 1. elokuuta 1926 ja nimitettiin Regensburgin hiippakunnan johtoon 28. maaliskuuta 1962. Piispaksi vihkiminen seurasi 2. kesäkuuta. Pääkonsekraattorina toimi Julius August Döpfner, jota avustivat Joseph Schröffer ja Josef Hiltl.Catholic-Hierarchy.org: Bishop Rudolf Graber Graber osallistui Vatikaanin toiseen kirkolliskokoukseen. Hän jäi eläkkeelle 14. syyskuuta 1981. Samalla hän sai nimityksen Regensburgin apostoliseksi hallitsijaksi, jona hän toimi, kunnes erosi 17. syyskuuta 1982. == Lähteet == Luokka:Saksalaiset papit Luokka:Katoliset piispat Luokka:Vuonna 1903 syntyneet Luokka:Vuonna 1992 kuolleet
Brandon Jacobs

Brandon Richard Jacobs (s. 6. heinäkuuta 1982 Houma, Louisiana) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan keskushyökkääjä. Jacobs pelasi yhdeksän kautta NFL- liigassa, edustaen pääasiassa New York Giantsia. Jacobs on kaksinkertainen Super Bowl -voittaja. ==NFL-ura== New York Giants varasi yliopistojalkapalloa Etelä-Illinoisin yliopiston joukkueessa pelanneen Jacobsin vuoden 2005 NFL:n varaustilaisuudessa neljännellä kierroksella, 110. pelaajana. Hän voitti seitsemällä kaudellaan Giantsissa kahdesti mestaruuden, vuosina 2007 ja 2011. Molemmilla kerroilla Giantsin vastustajana loppuottelussa Super Bowlissa oli tähtipelinrakentaja Tom Bradyn johtama New England Patriots. Jacobs teki maaliskuussa 2012 vapaana pelaajana sopimuksen San Francisco 49ersin kanssa. Hän ei saanut kuitenkaan paljon peliaikaa uudessa joukkueessaan. Jacobs palasi New York Giantsin riveihin yksivuotisella sopimuksella syyskuussa 2013, kun joukkue kärsi pulasta keskushyökkääjäosastolla. Tammikuussa 2014 Jacobs ilmoitti lopettavansa uransa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1982 syntyneet Luokka:Elävät henkilöt
Hilbertin kuutio

Hilbertin kuutio on topologinen avaruus, joka muodostetaan joukossa [0, 1]^\mathbf{N}, topologiana tulotopologia. Sen alkiona ovat siis kuvaukset luonnollisten lukujen joukosta \mathbf{N} suljetulle välille [0, 1], jotka voidaan myös samastaa sellaisten lukujonojen kanssa, joiden kaikki luvut ovat suljetulla välillä [0, 1]. Hilbertin kuutio voidaan käsittää tavallisen kuution [0, 1]^3 tai yleisemmän n-ulotteisen kuution [0, 1]^n ääretönulotteiseksi vastineeksi. Sen topologiset ominaisuudet kuitenkin poikkeavat monessa suhteessa tavallisen kuution ominaisuuksista. Monet tärkeät erot johtuvat siitä, että tulotopologian määritelmän mukaan Hilbertin kuution ei-tyhjä osajoukko U on avoin vain, jos sen projektio PjU käsittää koko välin I = [0, 1] muilla paitsi äärellisellä määrällä indeksejä j. Tästä seuraa esimerkiksi, että joukko ]0, 1[^\mathbf{N} ei ole avoin. == Hilbertin kuutio metrisenä avaruutena == Hilbertin kuutio on metristyvä.Väisälä, s. 39. Sille voidaan määritellä esimerkiksi seuraavanlainen metriikka: Valitaan Hilbertin kuutiosta kaksi pistettä x = (x_1, x_2, x_3, \ldots) ja y = (y_1, y_2, y_3, \ldots). Määritellään näiden pisteiden etäisyys lausekkeella : d(x, y) = \max_{j \in \mathbf{N}} \frac{x_j - y_j}{j} Voidaan osoittaa, että tämän metriikan määräämä topologia on Hilbertin kuution tulotopologia. == Ominaisuuksia == Jokaisen metristyvän avaruuden tavoin Hilbertin kuutiokin on normaali ja samalla Hausdorffin avaruus.Väisälä, s. 46 Sillä on numeroituva kanta eli se on N2-avaruus.Väisälä, s. 49. Tihonovin lauseesta seuraa, että Hilbertin kuutio on myös kompakti.Väisälä, s. 78 == Hilbertin kuution osajoukot == Urysonin lemman avulla voidaan todistaa, että jokainen säännöllinen avaruus, jolla on numeroituva kanta, voidaan upottaa Hilbertin kuutioon, toisin sanoen Hilbertin kuutiolla on aliavaruus, joka on homeomorfinen kyseisen avaruuden kanssa. Tästä seuraa myös, että jokainen tällainen avaruus on metristyvä. Toisaalta myös jokainen metristyvä avaruus, jolla on numeroituva kanta, voidaan upottaa Hilbertin kuutioon.Väisälä, s. 82 == Lähteet == Luokka:Topologiset avaruudet
Kendall Hunter

Kendall Hunter (s. 16. syyskuuta 1988 Tyler, Texas) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Hunter pelasi lyhyellään urallaan NFL-liigan San Francisco 49ersissa ja New Orleans Saintsissa vuosina 2011–2015. ==Pelaajaura== San Francisco 49ers varasi yliopistojalkapalloa Oklahoman valtionyliopiston joukkueessa pelanneen Hunterin vuoden 2011 NFL:n varaustilaisuudessa neljännellä kierroksella, 115. pelaajana. Tulokaskaudellaan hän toimi Frank Goren varamiehenä yhdessä Anthony Dixonin kanssa. Hunter loukkasi polvensa harjoitusleirillä kesällä 2014, eikä kyennyt ollenkaan pelaamaan kaudella 2014. Hän teki sopimuksen joulukuussa 2015 New Orleans Saintsin kanssa, jossa hän pelasi vain kaksi ottelua ennen kauden päättävää loukkaantumista. Kesällä 2017 Hunter teki sopimuksen kanadalaisen jalkapallon pääsarjassa CFL-liigassa pelaavan Toronto Argonautsin kanssa. Hunter osallistui joukkueen harjoitusleirille, mutta päätti lopettaa uransa ennen kauden alkua. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt
Evangelista Alcimar Caldas Magalhães

Evangelista Alcimar Caldas Magalhães (2. helmikuuta 1940 – 20. kesäkuuta 2021) oli brasilialainen roomalaiskatolinen piispa. Hänet vihittiin kapusiinien papiksi 9. heinäkuuta 1967 ja nimitettiin Carolinan hiippakunnan johtoon 3. syyskuuta 1981. Piispaksi vihkiminen seurasi 25. lokakuuta. Pääkonsekraattorina toimi Milton Corrêa Pereira, jota avustivat Adalberto Domingos Marzi ja Gutemberg Freire Régis.Catholic-Hierarchy.org: Bishop Evangelista Alcimar Caldas Magalhães, O.F.M. Cap. Caldas Magalhães sai 12. syyskuuta 1990 nimityksen Alto Solimõesin prelaatiksi ja 14. elokuuta 1991 piispaksi. == Lähteet == Luokka:Brasilialaiset papit Luokka:Katoliset piispat Luokka:Vuonna 1940 syntyneet Luokka:Vuonna 2021 kuolleet
Gutemberg Freire Régis

Gutemberg Freire Régis (s. 14. elokuuta 1940) on brasilialainen roomalaiskatolinen piispa. Hänet vihittiin redemptoristien papiksi 22. kesäkuuta 1966. Piispaksi konsekroinnin suoritti 23. heinäkuuta 1978 João de Souza Lima, jota avustivat Joaquim de Lange ja Adalberto Domingos Marzi. Freire Régis toimi Coarin prelaattina 1970-luvulta, kunnes erosi tehtävistään 28. helmikuuta 2007.Bishop Gutemberg Freire Régis, C.SS.R. == Lähteet == Luokka:Brasilialaiset papit Luokka:Katoliset piispat Luokka:Vuonna 1940 syntyneet Luokka:Elävät henkilöt
Patrick van Luijk

Patrick Jermaine Herschel van Luijk (s. 17. syyskuuta 1984 Spijkenisse, Hollanti) on alankomaalainen pikajuoksija. Hänen ennätyksensä 100 metrillä on 10,25 ja 200 metrillä 20,47. Van Luijk voitti Helsingin EM-kisoissa hopeaa 200 metrillä, sekä kultaa pikaviestissä. 200 metrin kilpailun voitti van Luijkin maanmies Churandy Martina, joka oli myös yksi Alankomaiden voittoisan viestijoukkueen jäsenistä. ==Lähteet== * Luokka:Alankomaalaiset pikajuoksijat Luokka:Vuonna 1984 syntyneet Luokka:Elävät henkilöt
Joércio Gonçalves Pereira

Joércio Gonçalves Pereira (s. 3. syyskuuta 1953 Virgínia) on brasilialainen roomalaiskatolinen piispa. Hänestä tuli redemptoristi 31. heinäkuuta 1982, ja hän sai pappisvihkimyksensä 26. helmikuuta 1983. Hänet nimitettiin 30. marraskuuta 2005 Coarin koadjuuttoriprelaatiksi. Piispaksi konsekroinnin suoritti 25. helmikuuta 2006 Aloísio Leo Arlindo Lorscheider, jota avustivat Raymundo Damasceno Assis ja Gutemberg Freire Régis.Catholic-Hierarchy.org: Bishop Joércio Gonçalves Pereira, C.SS.R. Gonçalves Pereirasta tuli 28. helmikuuta 2007 Coarin prelaatti, jona hän toimi, kunnes erosi 22. heinäkuuta 2009. == Lähteet == Luokka:Brasilialaiset papit Luokka:Katoliset piispat Luokka:Vuonna 1953 syntyneet Luokka:Elävät henkilöt
Milton Corrêa Pereira

Milton Corrêa Pereira (18. marraskuuta 1919 Cametá – 23. toukokuuta 1984) oli brasilialainen roomalaiskatolinen arkkipiispa. Hänet vihittiin papiksi 29. kesäkuuta 1943 ja nimitettiin Belém do Parán arkkihiippakunnan vihkipiispaksi sekä Coronean titulaaripiispaksi 23. elokuuta 1962. Piispaksi vihkiminen seurasi 30. syyskuuta. Pääkonsekraattorina toimi Alberto Gaudêncio Ramos, jota avustivat Gregório Alonso Aparicio ja Cornélio Veerman.Catholic-Hierarchy.org: Archbishop Milton Corrêa Pereira Corrêa Pereira sai 4. elokuuta 1967 nimityksen Garanhunsin piispaksi ja 25. huhtikuuta 1973 Manausin koadjuuttoriarkkipiispaksi sekä Equiliumin titulaariarkkipiispaksi. 21. huhtikuuta 1980 Corrêa Pereira sai nimityksen Manausin apostoliseksi hallitsijaksi ja 5. maaliskuuta 1981 arkkipiispaksi, jona hän toimi, kunnes kuoli 64-vuotiaana virassa. Corrêa Pereira osallistui Vatikaanin toiseen kirkolliskokoukseen. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1919 syntyneet Luokka:Vuonna 1984 kuolleet
Swimming Club Rovaniemi

Swimming Club Rovaniemi ry, lyhyesti SCR on rovaniemeläinen uimaseura. Heillä on reilut 250 jäsentä. Seura on perustettu vuonna 2006 kahden rovaniemeläisen uintiseuran, Napapiirin Uimaseura (NaUs) ja Rovaniemen Uimarit (RoiUi), yhdistymisen tuloksena.http://www.sc-rovaniemi.com/tietoja/seura ==Lähteet== ==Aiheesta muualla== *Seuran kotisivut Luokka:Suomalaiset uintiseurat Luokka:Rovaniemeläiset urheiluseurat Luokka:Vuonna 2006 perustetut urheiluseurat
Lentopallon maailmanliiga 2006

Vuoden 2006 Lentopallon maailmanliigassa pelasi 16 joukkuetta, jotka jaettiin neljään eri lohkoon. Maailmanliiga alkoi 14. heinäkuuta ja päättyi 20. elokuuta alkulohkojen osalta. == Ottelumalli == Jokainen joukkue pelasi 12. ottelua alkolohkossaan, ja lohkojen voittajat etenivät suoraan lopputurnaukseen Moskovaan. Venäjä selvisi isäntämaana lopputurnaukseen ja villin kortin paikka myönnettiin Italialle. ==Alkusarjan taulukot== ===Ryhmä A=== Joukkue O V H Erät p-suhde P Serbia ja Montenegro 12 9 3 29-18 1,066 18 3-1,3-2 3-2,3-0 3-0,3-1 Puola 12 9 3 31-19 1,038 18 1-3,3-1 3-2,3-0 3-1,3-2 Yhdysvallat 12 5 7 22-23 1,043 10 1-3,3-0 1-3,1-3 3-0,3-1 Japani 12 1 11 11-33 0,865 2 3-0,1-3 2-3,0-3 0-3,0-3 ===Ryhmä B=== Joukkue O V H Erät p-suhde P Brasilia 12 12 0 36-6 1,210 24 3-1,3-0 3-1,3-1 3-1,3-0 Argentiina 12 7 5 22-21 0,969 14 0-3,0-3 3-2,0-3 3-0,3-0 Suomi 12 4 8 18-26 0,968 8 0-3,1-3 0-3,0-3 3-0,3-0 Portugali 12 1 11 12-35 0,894 2 0-3,0-3 2-3,2-3 3-2,2-3 ===Ryhmä C=== Joukkue O V H Erät p-suhde P Ranska 12 9 3 29-19 1,042 18 0-3,3-2 2-3,3-2 3-1,3-0 Venäjä 12 8 4 30-16 1,085 16 2-3,3-0 0-3,2-3 3-0,3-2 Italia 12 7 5 27-19 1,055 14 1-3,2-3 0-3,1-3 3-0,3-0 Kiina 12 0 12 4-36 0,815 0 0-3,0-3 1-3,0-3 0-3,0-3 ===Ryhmä D=== Joukkue O V H Erät p-suhde P Bulgaria 12 10 2 33-8 1,181 20 2-3,3-0 3-1,3-0 3-0,3-0 Kuuba 12 10 2 30-11 1,167 20 3-1,0-3 3-0,3-0 3-0,3-0 Etelä-Korea 12 4 8 15-28 0,945 8 1-3,0-3 1-3,0-3 3-2,3-1 Egypti 12 0 12 5-36 0,778 0 0-3,0-3 1-3,0-3 1-3,0-3 == Finaaliturnaus == Maailmanliigan kuuden joukkueen finaaliturnaus pelattiin 23.-27. elokuuta Moskovassa, Venäjällä. Mukaan pääsivät isäntämaan lisäksi neljän lohkon voittajat ja Italia villillä kortilla. Jatkolohkoihin sisältyi kullekin joukkueelle myös yksi ottelu jotakin toisen lohkon joukkuetta vastaan. === Jatkolohkot === Ryhmä E O V H Erät p-suhde P Venäjä 3 2 1 8-5 1,100 4 3-2 3-0 - - - Ranska 3 1 2 7-8 1,025 2 - - - - 3-2 Serbia ja Montenegro 3 1 2 3-8 0,920 2 - 3-2 - - - Ryhmä F O V H Erät p-suhde P Bulgaria 3 3 0 9-0 1,191 6 - - 3-0 3-0 3-0 Brasilia 3 2 1 6-6 0,953 4 3-2 - - - 3-1 Italia 3 0 3 2-9 0,865 0 - - - - - ===Mitalipelit=== 1\. erä 2. erä 3. erä 4. erä 5. erä SF 26. elokuuta 16.07 3–0 25–21 25–20 25–20 SF 26. elokuuta 19.07 3–1 25–19 25–19 27–29 29–27 3-4 27. elokuuta 16.07 3–0 25–20 25–19 25–19 1-2 27. elokuuta 19.07 3–2 22–25 23–25 25–22 25–23 15–13 == Kokoonpanoja == * Suomen joukkue Lentopallon maailmanliigassa 2006 == Katso myös == * Lentopallon maailmanliiga == Lähteet == * http://www.todor66.com/volleyball/World_League/2006.html 2006 Maailmanliiga
No Coke

No Coke on Dr. Albanin esittämä vuonna 1990 levytetty musiikkikappale. Se oli toinen singlejulkaisu artistin debyyttialbumilta Hello Afrika. Single nousi monissa Euroopan maissa, kuten muun muassa Ruotsissa Sverigetopplistanilla, Norjassa VG-listalla, Itävallassa Ö3 Austria Top 40:llä ja Sveitsissä Swiss Music Chartsilla singlelistojen kärkisijoille. ==Kappaleen sanat== Perjantaina aamuyöllä kello kahden aikaan, tulevat kaksi miestä aseen ja veitsen kanssa. Heidät pidätetään, ja selviää, että tapahtumahetkellä miehet olivat huumeiden vaikutuksen alaisina. Laulun henkilö (Dr. Alban) toteaa huumeiden käytön olevan vaarallista, ja kehottaa pysymään niistä erossa ja lopettamaan turha väkivallan käyttö. ==Lähteet== Luokka:Vuoden 1990 kappaleet Luokka:Ruotsalaiset elektronisen musiikin kappaleet Luokka:Dr. Alban
George Schnéevoigt

George Schnéevoigt (23. joulukuuta 1893 Kööpenhamina, Tanska – 6. helmikuuta 1961) oli tanskalainen elokuvaohjaaja, kuvaaja ja näyttelijä 1910-luvulta 1940-luvun alkuun. Schnéevoigtin äiti oli suomalaissyntyinen valokuvaaja ja näyttelijä Siri Schnéevoigt, joka näytteli Schnéevoigtin elokuvassa Lajla vuodelta 1937. Hänen isänsä oli tanskalainen muusikko Herman Friedrich Fischer ja poikansa elokuvaaja Alf Schneevoigt ==Filmografia== ===Ohjaaja=== *Laila, tunturien tyttö (1929) ohjaus, käsikirjoitus *Eskimo (1930) ohjaus, käsikirjoitus *Præsten i Vejlby (1931) *Hotel Paradis (1931) *Yö Köpenhaminassa (Skal vi vædde en million?, 1932) *Kirke og orgel (1932) *Tretten år (1932) *Odds 777 (1932) *Nyhavn 17 (1933) *Tango (1933) *De blaa drenge (1933) *Kobberbryllup (film) (1933) *Lynet (1934) *Nøddebo Præstegård (1934) *Rasmines bryllup (1935) *Sortuneita (Fredlös, 1935) ohjaus, käsikirjoitus *Sjette trækning (1936) *Laila (Lajla, 1937) *Champagnegaloppen (1938) *Cirkus (1939) *Jeg har elsket og levet (1940) *Tordenskjold går i land (1942) *Alle mand på dæk (1942) ===Näyttelijä=== *Stærkere end dynamit (1914) *En Gartnerdreng søges (1913) *Skyggedanserinden (1913) ===Kuvaaja=== * Peter the Pirate (1925) * Kunnioita vaimoasi (Du skal ære din hustru, 1925) * Papinleski (Prästänkan, 1920) * Lehtiä paholaisen kirjasta (Blade af Satans Bog, 1919) ==Lähteet== Luokka: Vuonna 1893 syntyneet Luokka: Vuonna 1961 kuolleet Luokka:Käsikirjoittajat Luokka:Tanskalaiset elokuvaohjaajat Luokka:Tanskalaiset näyttelijät
Angry Birds Space

Angry Birds Space on suomalaisen Rovio Entertainmentin kehittämä mobiilipeli, joka on neljäs osa Angry Birds-pelisarjaa. Se julkaistiin 22. maaliskuuta 2012. == Pelaaminen == Angry Birds Spacen pelaaminen on samanlaista kuin muissakin Angry Birds-peleissä, eli ideana on tuhota erilaisissa rakennelmissa olevat vihreät siat ampumalla ritsalla lintuja niitä kohti. Pelissä on tullut muutoksia aiempiin peleihin, koska peli keskittyy avaruuteen. Kentissä on erilaisia painottomia tiloja ja ilmakehiä, jotka muuttavat pelaamisen erilaiseksi. Angry Birds Spacessä linnuilla on uudet ulkomuodot, punaisilla, keltaisilla, mustilla ja sinisillä linnuila on uudet avaruusteemaiset ulkomuodot, isovelilintu on nyt vihreä. Peliin on tullut myös uusi lintu, jäälintu (engl. Ice Bird), joka osaa jäädyttää tietyn kokoisen alueen. Oranssi lintu tuli atomilinnun hahmossa peliin päivityksessä 1.2.2. Alun perin Angry Birds Spacessä oli kaksi tavallista 30 tason episodia, "Pig Bang" ja "Cold Cuts". Myöhemmin julkaistiin ylimääräinen "Danger Zone", joka oli erikseen lunastettavana iOS:lle ja ilmestymisen jälkeen kolmen kuukauden ajan ilmaiseksi saataville Android-versiolle. Huhtikuussa julkaistiin uusi episodi "Fry Me to the Moon", jossa oli 10 tasoa, ja toukokuussa "Utopia", josta julkaistiin ensiksi 10 tasoa, ja myöhemmin heinäkuussa julkaistiin loput 20 tasoa. Elokuussa julkaistiin episodin "Red Planet" 20 ensimmäistä tasoa. Loput 10 tasoa julkaistiin myöhemmin.. Tammikuussa 2013 julkaistiin episodi nimeltä "Pig Dipper", jonka 30 tasossa taistellaan vesiplaneetoilla.Angry Birds Space: Pig Dipper episode coming very soon! - YouTube Syyskuussa ilmestyi uusi episodi, "Cosmic Crystals". Pelissä on myös Eggsteroids-niminen episodi, jossa on eri klassikkovideopelien teemoja. Uusia tasoja saa auki löytämällä tavallisiin tasoihin piilotettuja Munasteroideja, jotka ovat Angry Birds Spacen vastine alkuperäisen Angry Birdsin Kultaisille Munille. Musiikki intron on soittanut Slash. == Lautapeli == Angry Birds Spacestä julkaistiin heinäkuussa 2012 lautapeli, Angry Birds Space Race Kimble, jonka on valmistanut suomalainen Tactic Games. == Lähteet == Luokka:Pulmapelit Luokka:Angry Birds‎ Luokka:Vuoden 2012 videopelit Luokka:Android-pelit Luokka:IOS-pelit
Edwin Grienauer

Edwin Grienauer (7. maaliskuuta 1893 Wien - 21\. elokuuta 1964 Wien) oli itävaltalainen kuvanveistäjä. Grienauer opiskeli Wienin Kunstgewerbeschule- taidekoulussa ja loi ensimmäisiä muotokuvalaattojaan 19-vuotiaana. Hän oli tuottelias kaikilla kuvanveiston aloilla ja teki paljon veistoksia ja muotokuvia, mutta hänet tunnetaan erityisesti muisto- ja käyttökolikoistaan. Grienauer voitti vuoden 1928 olympialaisissa töillään kultaa ja sai pronssimitalin Lontoon olympiakisoissa 1948. Hän lähetti töitään myös Los Angelesin olympialaisiin 1932, mutta ei päässyt palkintosijoille. Grienauerin töitä on muun muassa annettu palkintoina urheilutapahtumissa. Hänen kohokuviaan, arkkitehtonisia ja uskonnollisia veistoksiaan sekä krusifiksejä on näkyvillä vielä nykypäivänkin Wienissä. Stephansdom-kirkon lattiatiilet ovat Grienauerin käsialaa. Hän suunnitteli Itävallassa monia kolikkoeriä, minkä lisäksi hänen suunnittelemiaan kolikoita oli käytössä myös Liechtensteinissä. == Lähteet == * The Austrian Artist Edwin Grienauer * Grienauerin profiili sports-reference.com -sivustolla === Viitteet === ==Aiheesta muualla== Luokka:Itävaltalaiset kuvanveistäjät Luokka:Itävaltalaiset olympiavoittajat Luokka:Vuonna 1893 syntyneet Luokka:Vuonna 1964 kuolleet
Werner Meyer

Werner Meyer (30. toukokuuta 1914 - 10\. syyskuuta 1985) oli sveitsiläinen käsipalloilija ja olympiamitalisti. Hän edusti seuratasolla ATV Baselia. Meyer pelasi kolme ottelua Berliinin olympialaisissa 1936, joissa Sveitsi voitti pronssia. Hän teki ensimmäisessä pelissä Unkaria vastaan kolme maalia. == Lähteet == * Meyerin profiili sports-reference.com -sivustolla Luokka:Sveitsiläiset käsipalloilijat Luokka:Sveitsiläiset olympiamitalistit Luokka:Vuonna 1914 syntyneet Luokka:Vuonna 1985 kuolleet
Henry Johansson

Henry Johan Johansson (23. syyskuuta 1897 Södertälje - 28\. toukokuuta 1979 Södertälje) oli ruotsalainen jääkiekkoilija ja olympiamitalisti. Puolustajana pelannut Johansson edusti koko seurajoukkueuransa Södertälje SK:ta, jossa hän oli vuosina 1924-1931. Hän voitti seurassa Ruotsin-mestaruuden kausina 1925 ja 1931. Johansson oli maajoukkueen mukana voittamassa hopeaa Sankt Moritzin olympialaisissa 1928, joissa hän pelasi viisi ottelua. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1897 syntyneet Luokka:Vuonna 1979 kuolleet
Arina

Arina on tulisijan osa, joka erottaa toisistaan tulipesän ja tuhkalaatikon. Aukot arinassa päästävät polttoaineesta syntyvän tuhkan putoamaan tuhkalaatikkoon, ja ilman virtaamaan tuhkaluukun aukoista tulipesään. Arinapoltto on vanhin tapa polttaa kiinteitä polttoaineita kattilassa. Arinat voivat olla kiinteitä tai mekaanisia. Kiinteä arina (taso-, viisto- tai porrasarina) on ilmajäähdytteinen ja se sopii pienitehoisiin kiinteistökohtaisiin tulisijoihin. Yleisin kiinteä arinatyyppi on valuraudasta valmistettu rakoarina, jossa arinan pituuden suuntaisesti kulkee 10–12 mm rakoja. Solu-arina valmistetaan tulenkestävistä solun muotoon muokatuista terästangoista hitsaamalla. Tankojen väliin jäävät raot ovat kolmiulotteisia, 30 mm syviä ja 45 asteen kulmassa arinan pintaan nähden ja rakenne tehostaa palamista ja vähentää tuhkan muodostumista. Solu-arina sopii useiden kiinteiden polttoaineiden, mm. puupilkkeiden, hakkeen, turpeen, oljen, viljan, hiilen ja pellettien polttoon. thumb|Soluarina ylhäältä ==Ensiöilma ja sen käyttö== Arinan kautta tulipesään tulevaa ilmaa kutsutaan ensiöilmaksi erotuksena suuluukkujen aukkojen kautta tulevaan ilmaan (toisioilma). Arinan kautta tuleva ilma lämpiää ennen tulipesään joutumista. Toisen pesällisen palaessa arinan läpi johdettavaa ensiöilmaa on syytä rajoittaa. Tulen hiipuessa toisioilman saantia tulee vähentää reilusti. Kun tulipesässä palaa vain hiiliä, ilmaa johdetaan vain arinan kautta. Tulen hiipuessa myös ensiöilman tuloa rajoitetaan. Arinapoltolla toimivia kattiloita ja tulisijoja ovat mm. * Yläpalokattilat * Alapalokattilat * Käänteispalokattilat * Kiukaat, liedet, muurit, muuripadat, uunit, hellat. ==Lähteet== *http://www.tulisijat.tv/tietoa/sivuti.htm *http://elearn.ncp.fi/materiaali/kainulainens/bioenergiamateriaali04/pdf_materiaali/Polttoteknologiat.htm#Kattilat *http://www.soluarinat.fi/ Luokka:Energiatekniikka
Kunniamarssi 1929

Viipurin Lauluveikkojen Kunniamarssi 1929 on professori Jean Sibeliuksen säveltämä kuoroteos, jonka hän on omistanut Viipurin Lauluveikot -mieskuorolle. Sibelius sävelsi tämän teoksen vuonna 1929 Eero Eerolan sanoihin. Näihin samoihin sanoihin on Sibelius säveltänyt myös vuonna 1920 Viipurin Lauluveikoille omistetun kunniamarssin nimeltään Viipurin Lauluveikkojen kunniamarssi 1921. Professori Jean Sibelius on Viipurin Lauluveikkojen kunniajäsen. ==Aiheesta muualla== *Viipurin Lauluveikot. Kotisivu internetissä Luokka:Jean Sibeliuksen teokset Luokka:Vuoden 1929 kappaleet Luokka:Marssit
Bernard Redwood

Bernard Boverton Redwood (28. marraskuuta 1874 Finchley - 28\. syyskuuta 1911 Hampstead) oli brittiläinen moottoriveneilijä ja olympiavoittaja. Lontoon olympialaisissa 1908 Isaac Thomas Thornycroft houkutteli Redwoodin ja John Field-Richardsin auttamaan itseään kilpailuissa. Näin Gyrinus-joukkueita tuli kahden sijaan yksi ja kanssakilpailijoita oli vähemmän sekä B- että C-luokassa. Redwood sai molemmista kisoista kultamitalin, kun Gyrinus oli ainoa maaliin päässyt joukkue, vaikka hän toimi vain äyskäröijänä. Vaikka Redwood sai olympiamenestyksensä kummallisella tavalla, hän oli tunnettu moottoriveneilyn maailmassa. Hän kuului kuninkaalliseen moottoriveneilyseuraan ja sai kuninkaallisen taideseuran palkinnon moottoriveneitä käsitelleestä artikkelistaan. Redwood opiskeli Bathin ja Peterhousen collegeissa ja oli baronetti Sir Boverton Redwoodin poika. Hän ei kuitenkaan perinyt titteliä, sillä hän kuoli 36-vuotiaana keuhkokuumeeseen ennen isänsä kuolemaa. == Lähteet == * Redwoodin profiili sports-reference.com -sivustolla Luokka:Brittiläiset moottoriveneilijät Luokka:Brittiläiset olympiavoittajat Luokka:Vuonna 1874 syntyneet Luokka:Vuonna 1911 kuolleet